《箕踞轩赠郭圣仆》
明代·徐熥

大隐不违亲，幽居少四邻。跏趺依古佛，箕踞对时人。

习懒成迂癖，长斋了夙因。形骸耽句瘦，囊橐积书贫。

薜荔裁奇服，耕桑作外臣。柴门多紫气，木榻绝红尘。

谊以枌榆笃，交于草莽真。愧予贪问字，忘却往来频。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。